Utolsó képek az Everesten Konyiról a tragédia előtt - salamandra
Búcsú Konyitól, aki most már mindig velünk lesz
salamandra 2010.05.17. 12:23
Utolsó képek az Everesten Konyiról a tragédia előtt
Hegymászótársunk és barátunk, kollégánk és oktatónk: Várkonyi László 2010. április 26-án szenvedett tragikus balesetet a Mount Everesten, a világ legmagasabb hegyén. Konyi és Klein Dávid 7200 méteren a viharos szélben úgy döntöttek, hogy visszafordulnak és leereszkednek az alaptáborba(5300m).
Konyi javasolta ezt, mert mindig azt vallotta, hogy a szél minden másnál jobban kimeríti a testet, lelket és nem érdemes feleslegesen fogyasztani az embernek az erejét. Eredetileg fel szerettek volna menni a kettes tábort kiépíteni 7800 méteren, de ezt elhalasztották.
Tiszta, szeles időben kezdtek ereszkedni, rögzített köteleken lefelé. A rögzített köteleket a sherpák teszik be szezon elején, és egész szezonban ezen közlekednek a mászók és a sherpák. Ez egy biztosító kötél, amire a mászók egy biztosítóeszközzel rögzítik magukat, s ami veszély esetén megtartja őket. Így a mászók nem egymással vannak összekötve, hanem egy hosszú fix kötélre. Dávid beszámolója szerint nagyon jó hangulatban voltak, beszélgettek a rájuk váró, megérdemelt pihenőről és megálltak fényképeket készíteni.
Egymástól kb. 10-50 méterre vannak a mászók, a képeken is látszik, hogy sokan voltak a hegyen. Helyi idő szerint dél körül (egy szemtanú beszámolója szerint 12.20-kor) megálltak egy kis dőlésszögű lejtőn. Efölött volt az a jégfal, ami leomlott. Dávid beszámolója szerint robbanásszerű hangott hallott és látta, hogy a jégfal leomlik hatalmas tömbökben. Jamie McGuiness (aki egy nagyon tapasztalt Everest-mászó) végig látta a balesetet és azt mondta, a tömbök Konyit találták el. A jégár valószínűleg elsodorta. A fix kötéllel együtt, ami kiszakadt.
Dávid egy kő emléktáblát készített Konyinak, amit a többi hegymászó-köztük a 2001-ben balesetben elhunyt Gárdos Sándor- táblája mellé helyezett el.
Konyi, nyugodj békében!
https://salamandra.blog.hu/api/trackback/id/tr292009743
háténimmár 2010.05.17. 15:12:36
Szépen halt meg.
Bár ez morbidnak hangzik, meg jégtáblák, meg zuhanás, stb, de ott és azon tevékenység közben ment el, ahogyan és ahol a legjobban szeretett lenni.
Nincs ebben semmi szomorú, maga választotta, magának csinálta.
A gyász pedig az ittmaradtak önző fájdalma, semmi köze az elhunythoz. Sem itt, sem máshol.
Perillustris 2010.05.17. 15:28:22
WonderCsabo 2010.05.17. 15:32:54
@háténimmár: De csinálta volna tovább is, voltak még céljai, amiket már sosem érhet el. Épp ezért lehet gyászolni, és sajnálni.
nuttmeg 2010.05.17. 15:34:40
@hatenimmar. Egyetertek: neki az onzo maszas jutott, az ittmaradtaknak pedig az onzo fajdalom. Mondjuk, szerintem spontan nem gyaszolnanak, ha nem hunyt volna el, ilyen ertelemben megiscsak van koze az elhunythoz a fajdalomnak.
Fideszman 2010.05.17. 15:34:51
Én csak a családját sajnálom.
☉ ☾ 2010.05.17. 15:42:23
Nem halni ment oda... és ha volt már hegyibetegséged vagy ért baleset ott, ahol nincs segítség, tudod, nincs szép halál.
Tungus 2010.05.17. 16:19:36
Nem szép halála volt, hanem jó.
immortalis · http://immortalis.blog.hu/ 2010.05.17. 16:22:13
Legyen neki könnyű a föld. Vagyis a jég.
romesz 2010.05.17. 16:31:04
szomoru, hogy egy ilyen szerencsetlen baleset aldozata lett. Fiatal es tehetseges ember volt, megvalositotta almat es bejarta a vilagot, amire nagyon sok embernek eselye sincs.
kapujanincs (törölt) 2010.05.17. 16:36:08
mi az a jégfal?
pana_fz18 2010.05.17. 17:11:27
Járt utat a járatlanért... (Kisember)
Nem úgy volt, hogy "by fair means"? Oxigén-palack nélkül?
chydorus 2010.05.17. 18:04:17
Mákvirág 2010.05.17. 19:19:26
Bocsánat, de nem ez a bácsi az, aki kamasz gyerekét itthon hagyva anno a feleségével indult extrém-mászni? Mégis micsoda önzőség kell ehhez?
Egy biztos, ahogy az anyukára emlékszem - velem ellentétben - ő maximálisan megérti a férjét.
flort 2010.05.17. 19:57:47
@Mákvirág: "velem ellentétben - ő maximálisan megérti" - mindenki megérti, akit megfertőztek a hegyek. Van, amikor nem az ember az erősebb, de a vonzásnak nem lehet ellenállni.
Balt 2010.05.17. 20:03:41
Pech és tragédia. Pótolhatatlan veszteség a családnak, a hegymászóközösségnek, a nemzetnek. Nyugodjék békében!
Balt 2010.05.17. 20:05:43
Ott a 2. képen, jobbra fent a meginduló jégfal? (Bár ez a kép még fölfelé készülhetett, ha jól gondolom.)
Fideszman 2010.05.17. 20:26:36
@Balt: az univerzumot kihagytad
Harrison Bergeron 2010.05.17. 20:48:49
Volt mersze álmodni és valóságot varázsolni belőle, kitartás, lemondás és megannyi áldozat árán. Végül meghozta a legnagyobb áldozatot. Nem élt hiába.
salamandra · http://www.anikomolnar.com 2010.05.17. 20:54:44
@kapujanincs: A jégfal a gleccser része. A gleccser egy hasadékokkal szabdalt jégfolyam (egy folyó, ami tkp. jégből áll), ezen haladnak a mászók. Amikor a gleccseren haladnak, nem egy egyenletes felszínen "sétálnak", hanem kerülgetik a hasadékokat,és a jégből álló hatalmas tornyokat is. Egy ilyen jégtorony szakadt le. legutoljára ilyen 1924-ben volt.
salamandra · http://www.anikomolnar.com 2010.05.17. 20:55:32
@Balt: Szia, ez a kép lefelé készült pár perccel a baleset előtt. Nem pont az a jégfal, de hasonló.
ddefekt09 · http://www.tekeres.blog.hu 2010.05.18. 17:38:56
Én csak azt sajnálom, hogy nem a legnagyobb bajnokoknak kijáró tisztelettel adóztak az emlékének a médiában és kommentekben.
-vadvirág- 2010.05.22. 06:38:15
Tegnap olvastam, hogy megtalálták a holttestét. R.I.P. Nagyon szomorú vagyok a halála miatt.